ฮุสวาน่า

ฮุสวาน่า (Husqvarna Motorcycles GmbH) เป็นบริษัทจากประเทศสวีเดนโดยกำเนิด ซึ่งออกแบบ ผลิตและจำหน่ายรถจักรยานยนต์ประเภท Motocross, Enduro, Supermoto และ รถจักรยานยนต์ทั่วไป ปัจจุบันอยู่ภายใต้การครอบครองของ PIERER Mobility Group 

**ประวัติ**

**ก่อนปี ค.ศ.1987 / พ.ศ.2530**
ฮุสวาน่า ได้ก่อตั้งขึ้น บริเวณใกล้ตัวเมือง Huskvarna ของประเทศสวีเดน เมื่อปี ค.ศ.1689 / พ.ศ.2232 โดยเริ่มแรกเป็นผู้ผลิตอาวุธยุทโธปกรณ์ ผลิตภัณฑ์ของฮุสวาน่าจะมีโลโก้ติดอยู่ปลายกระบอกปืน
Husqvarna Moto-Reve 1910
Husqvarna Novolette
ส่วนอุตสาหกรรมยานยนต์อย่างรถจักรยานยนต์นั้น เริ่มก่อตั้งเมื่อปี ค.ศ.1903 / พ.ศ.2446 เริ่มแรกจะผลิตรถจักรยานต์โดยใช้เครื่องยนต์ที่นำเข้าจากประเทศอื่น เพื่อรองรับการใช้งานกับกองทัพสวีเดน และใช้ในการแข่งขันทางฝุ่นและทางยาว
ในปี ค.ศ.1920 / พ.ศ.2463 ฮุสวาน่าได้ผลิตเครื่องยนต์เป็นของตัวเองครั้งแรก โดยเครื่องยนต์เป็นแบบ V-twin 50° มีขนาดความจุ 550 ซีซี 4 จังหวะ ซึ่งมีความคล้ายกับของฮาร์เล่ย์-เดวิดสัน และอินเดียน มอเตอร์ไซเคิล
ช่วงยุคปี 1960-1970 ฮุสวาน่าได้เป็นแชมป์ติดต่อกันในวงการ Motocross รวม 14 สมัย ในรุ่น 125 ซีซี, 250 ซีซี และ 500 ซีซี, ในวงการ Enduro รวม 24 สมัย และชนะ 11 ครั้งในรายการ Baja 1000
ในปี ค.ศ.1983 / พ.ศ.2526 ฮุสวาน่าได้กลับมาคิดค้นรถจักรยายยนต์ 500 ซีซี อีกครั้ง โดยเป็นเครื่องยนต์แบบ 4 จังหวะ น้ำหนักเบา ระบายความร้อนด้วยอากาศ ควบคุมง่าย และเปลี่ยนภาพลักษณ์ใหม่ของรถจักรยานยนต์ในวงการทางฝุ่น โดยเป็นความคิดริเริ่มก่อนที่จะเป็นยี่ห้อ Husaberg

**หลังปี ค.ศ.1987 / พ.ศ.2530**
ในปี ค.ศ.1987 / พ.ศ.2530 บริษัทฮุสวาน่าได้ถูกซื้อไปโดยคาจิว่า และหลายปีต่อมาเป็นของเอ็มวี ออกุสต้า ส่วนพนักงานและวิศวกรไม่ย้ายไปประเทศอิตาลีแต่อย่างใด และกำลังก่อตั้งยี่ห้อ Husaberg (ซึ่งต่อมาเป็นของเคทีเอ็มในปี ค.ศ.1995 / พ.ศ.2538) ทำให้ส่วนใหญ่รถจักรยานยนต์ของฮุสวาน่าผลิตในเมือง Varese ประเทศอิตาลี
ช่วงเดือนกรกฎาคม ค.ศ.2007 / พ.ศ.2550 บริษัทฮุสวาน่าได้ถูกซื้อไปโดยบีเอ็มดับเบิลยู จำนวน 93 ล้านยูโร ซึ่งบีเอ็มดับเบิลยูวางแผนว่าจำการตลาดยี่ห้อฮุสวาน่าในฐานะผู้ผลิตรายย่อย ยกเว้นโรงงานที่เมือง Varese บีเอ็มดับเบิลยูต้องการสร้างภาพจำให้ฮุสวาน่าเป็น "บีเอ็มดับเบิลยูเวอร์ชันสองล้อ"
ในวันที่ 31 มกราคม ค.ศ.2013 / พ.ศ.2556 บีเอ็มดับเบิลยูได้ประกาศว่า PIERER Mobility Group ได้ซื้อหุ้นของบริษัทฮุสวาน่าโดยไม่เปิดเผยจำนวนเงิน ต่อมากลายเป็นส่วนหนึ่งของเคทีเอ็ม ในวันที่ 7 ตุลาคม พ.ศ.2013 / พ.ศ.2550 ระหว่างนั้นยี่ห้อ Husaberg ได้รวมไปกับฮุสวาน่าและยุติบทบาทลงไป

**ปัจจุบัน**
ในปี ค.ศ.2014 / พ.ศ.2557 ฮุสวาน่า 401 Vitpilen และ 401 Svartpilen ในงาน EICMA Show ณ เมือง Milan ประเทศอิตาลี โดยตัวผลิตสำหรับจำหน่ายมาในปี ค.ศ.2016 / พ.ศ.2559
ในปี ค.ศ.2015 / พ.ศ.2558 ได้เปิดตัวรถรุ่นต้นแบบ 701 Vitpilen โดยตัวผลิตสำหรับจำหน่ายมาในปี ค.ศ.2018 / พ.ศ.2561
ในปี ค.ศ.2017 / พ.ศ.2560 ฮุสวาน่าได้เปิดรถพิกัดใหม่สำหรับประเภท Enduro โดยใช้เครื่องยนต์ 2 จังหวะ ที่มาพร้อมกับระบบหัวฉีด ซึ่งสามารถผ่านมาตรฐาน Euro 4 ได้

**รหัสโมเดลรุ่นต่างๆ**
เฉพาะรุ่นที่ยังจำหน่ายในปัจจุบัน*
Motocross ได้แก่ TC (50/65/85 17-14/85 19-16/125/250), FC (250/350/450)
Enduro ได้แก่ TE (150/250/300), FE (250/350/450/501), EE5
Supermoto ได้แก่ FS (450), Supermoto (701)
Naked bikes ได้แก่ Svartpilen (125/250/401), Vitpilen (250/401)
Dual-sport ได้แก่ Enduro (701), Norden (901)

**การตั้งชื่อรุ่นต่างๆ**
ชื่อรุ่นต่างๆ สำหรับรถของฮุสวาน่า จะตั้งให้สอดคล้องกับเครื่องยนต์ (T = 2 จังหวะ, F = 4 จังหวะ, E = ไฟฟ้า) ประเภทรถ (C = Motocross, E = Enduro, X = Cross-country, S = Supermoto) และตามด้วยความจุเครื่องยนต์
ส่วนบางรุ่นที่มีความจุเครื่องยนต์ลงท้ายด้วยเลข 01 ทุกตัว อาจจะมาจากเครื่องยนต์ของเคทีเอ็ม อย่างเช่น
401 มาจาก เครื่องยนต์ตระกูล 390 ของเคทีเอ็ม (373 ซีซี)
501 มาจาก เครื่องยนต์ตระกูล 500 ของเคทีเอ็ม (510 ซีซี)
701 มาจาก เครื่องยนต์ตระกูล 690 ของเคทีเอ็ม
901 มาจาก เครื่องยนต์ตระกูล 890 ของเคทีเอ็ม

**ความหมายของชื่อรุ่น Vitpilen กับ Svartpilen**
Vitpilen โดยคำว่า vit = สีขาว กับ pilen = ลูกศร รวมกันเป็น ลูกศรสีขาว
Svartpilen โดยคำว่า svart = สีดำ/ทมิฬ กับ pilen = ลูกศร รวมกันเป็น ลูกศรสีดำ/ลูกศรทมิฬ
*แปลจากภาษาสวีเดน*

**เพิ่มเติม**
  Husqvarna Accessories India-  Husqvarna Motorcycles
หมวดหมู่:ผู้ผลิตรถจักรยานยนต์
หมวดหมู่:บริษัทของสวีเดน
หมวดหมู่:Vehicle manufacturing companies established in 1903
หมวดหมู่:ตราสินค้าสวีเดน
หมวดหมู่:ตราสินค้าออสเตรีย
หมวดหมู่:Motorcycle manufacturers of Sweden
หมวดหมู่:2013 mergers and acquisitions
หมวดหมู่:เครือบาจาจ